CELEX: C2006/310/06
Language: da
Date: 2006-12-16 00:00:00
Title: Sag C-393/06: Anmodning om præjudiciel afgørelse indgivet af Vergabekontrollsenat des Landes Wien (Østrig) den 22. september 2006 — Ing. Aigner, Wasser-Wärme-Umwelt GmbH mod Fernwärme Wien GmbH

16.12.2006   
            
            
               DA
            
            
               Den Europæiske Unions Tidende
            
            
               C 310/4
            
         Anmodning om præjudiciel afgørelse indgivet af Vergabekontrollsenat des Landes Wien (Østrig) den 22. september 2006 — Ing. Aigner, Wasser-Wärme-Umwelt GmbH mod Fernwärme Wien GmbH
   (Sag C-393/06)
   (2006/C 310/06)
   Processprog: tysk
   Den forelæggende ret
   Vergabekontrollsenat des Landes Wien
   Parter i hovedsagen
   
      Sagsøger: Ing. Aigner, Wasser-Wärme-Umwelt GmbH
   
      Sagsøgt: Fernwärme Wien GmbH
   Præjudicielle spørgsmål
   
               1)
            
            
               Skal direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (1), (herefter direktiv 2004/17/EF) fortolkes således, at en ordregiver, som udøver en sektorvirksomhed som omhandlet i direktivets artikel 3, også er omfattet af dette direktiv med hensyn til en anden virksomhed, der udøves sideløbende hermed på konkurrencevilkår?
            
         
               2)
            
            
               For det tilfælde, at dette kun gælder for offentlige ordregivere: Skal en virksomhed som Fernwärme Wien Ges. m.b.H. anses for et offentligretligt organ som omhandlet i direktiv 2004/17/EF eller direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (2), (herefter direktiv 2004/18/EF), når den varetager fjernvarmeforsyningen i et bestemt område uden egentlig konkurrence, eller er det relevante marked markedet for rumopvarmning, der også omfatter energikilder som gas, olie, kul osv.?
            
         
               3)
            
            
               Er en virksomhed, der udøves på konkurrencevilkår af et selskab, der også udøver ikke erhvervsmæssig virksomhed, omfattet af direktiv 2004/17/EF eller direktiv 2004/18/EF, såfremt det ved effektive sikkerhedsforanstaltninger som adskilte status og regnskaber kan udelukkes, at der sker en krydsfinansiering af de aktiviteter, der udøves på konkurrencevilkår?
            
         
      (1)  EUT L 134, s. 1.
   
      (2)  EUT L 134, s. 114.